Madre Luna

***Madre luna*** je kolumbijsko-američka telenovela produkcijske kuće Telemundo, snimana tokom 2007. godine. U Srbiji se tokom 2008. emitovala na Foks Televiziji pod naslovom ***Plamen ljubavi***.

## Sinopsis

U ovoj priči glvana protagonistica je misteriozna Alehandra Agire. U Alehandrin život će posle mnogo godina odsustva ušetati Leonardo, njena bivša ljubav i otac njena dva sina Valentina i Demetrija, i probudiće osećanja za koje je ona mislila da su zauvek ugašena.

Njihova romansa je otpočela odavno. Već tada je Leonardo bio u braku sa Flavijom, mada je taj detalj o svom životu jednostavno prećutao. Ne sanjajući da ima ženu Alehandra ostaje trudna sa Leonardom, kome će duži niz godina uspevati da vodi dvostruki život i da istovremeno balansira između dve porodice. Ipak, Alehandra će doznati istinu i odlučiti da se odvoji od Leonarda.

Njen život će teći uobičajenim tokom, daleko od Leonarda, sve dok se on jednog dana ne pojavi sa svojom rodjakom Anabel, prelepom mladom damom u koju će se zaljubiti oba Alehandrina sina. Međutim, ovo neće biti jedini sukob dva muškarca oko jedne žene. I Alehandra će postati predmet obožavanja dvojice muškaraca - Leonarda i njegovog sina Anhela iz braka sa Flavijom. Snažne emocije koje se budu razbuktale pokrenuće lavinu mržnje, osvete, ljubomore i izdaje.
## Karakterizacija likova
**Alehandra Agire** - Pedesetogodišnja žena koja zbog svoje vitalnosti, emotivne snage, seksualnosti i dobre gradje deluje mnogo mlađe. Ona je vredna, energična i strastvena. Njena neverovatna privlačnost će biti izazov za muškarce koji će poželeti da je poseduju po svaku cenu. Ipak, kada oseti ugroženost ona će postati surova kako bi sačuvala svoj ponos, i ponos svojih sinova koji su joj najvažniji u životu.

**Leonardo Sisneros** – Bivša Alehandrina ljubav i otac njenih sinova Valentina i Demetrija. Možda deluje kao nitkov zbog bola koji je naneo Alehandri, ali u suštini njega muče pomešana osećanja. Na jednoj strani, briga za suprugu Flaviu i njihovog sina Anhela, a na drugoj, snažna ljubav prema Alehandri koju nije uspeo da zaboravi ni posle mnogo godina.

**Anhel Sisneros** – Sin Leonarda i Flavije. On je dobar i fin momak, ali njegov svet počinje da se menja kada upozna Alehandru. Ona će pokrenuti u njemu takva osećanja zbog kojih će u jednom trenutku izgubiti svaku kontrolu. Osvajanje Alehandre postaje za njega izazov i opsesija, iako ni jedan od njegovih pokušaja nikada neće uroditi plodom, jer će ga ona uvek tretirati kao dete.

**Anabel Soldana** – Flavijina rođaka. Kada joj roditelji stradaju ona dolazi da živi sa bakom Trinidad i ujakom i ujnom, Leonardom i Flavijom. Iako prvobitno nije imala nameru dugo da se zadržava u nihovom domu, njeni planovi se menjaju kada upozna Valentina koji će joj se jako dopasti. Nenamerno ona postaje glavni razlog rivalstva između braće Valentina i Demetrija. Njeno zanimanje za braću Agire naići će na oštro protivljenje njene ujne koja ovu porodicu doživaljava kao neprijatelje.

**Valentin Agire** – Alehandrin i Leonardov sin. Zgodan i muževan. Nasledio je majčin neukrotiv karakter. On je žestok momak koji je odabrao da ostane na selu i radi uz svoju majku koju doživljava kao najboljeg prijatelja i spreman je uvek da stane u njenu odbranu. Iako nije zaljubljive prirode kada se pojavi Anabel on će biti očaran. Ipak, ova žena će biti razlog njegovog velikog sukoba sa bratom.

**Demetrijo Agire** – Alehandrin i Leonardov sin. I on je privlačan mladić, ali za razliku od brata on studira i Alehandra veruje da će on postati neko važan u društvu. Njegovo obrazovanje je često uzrok svadja sa bratom za čiji ukus je Demetrijo previše sofisticiran. Zaljubiće se u Anabel. Iako će uprvom trenutku izgledati da je Anabel podjednako zainteresovana za braću, ubrzo će shvatiti da njeno srce pripada Valentinu, što će ga navesti da postane pravi neprijatelj svom bratu.

## Uloge

## Vanjske veze
* Sitio de Madre Luna en Telemundo